
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

188. Σύσταση Ινστιτούτου Μεταναστευτικής Πολιτι¬ 
κής. 1 

189. Προσόντα, κριτήρια επιλογής και διαδικασία πρό¬ 

σληψης επιστημονικού προσωπικού στη Διεύθυν¬ 
ση Ασφαλείας Ολυμπιακών Αγώνων (Δ.Α.Ο.Α).... 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 188 
Σύσταση Ινστιτούτου Μεταναστευτικής Πολιτικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 73 του Ν. 2910/2001 «Είσοδος και Πα¬ 
ραμονή Αλλοδαπών στην Ελληνική Επικράτεια. Κτήση της 
Ελληνικής Ιθαγένειας με Πολιτογράφηση και άλλες δια¬ 
τάξεις» (Φ.Ε.Κ. 91 Α') όπως αντικαταστάθηκε από το άρ¬ 
θρο 23 του Ν. 3013/2002 «Αναβάθμισητης Πολιτικής Προ¬ 
στασίας και λοιπές διατάξεις» (Φ.Ε.Κ. 102 Α'). 

β) Του άρθρου 29Α, του Ν. 1558/1985 «Κυβέρνηση και 
Κυβερνητικά όργανα» (ΦΕΚ 137 Α') όπως προστέθηκε με 
το άρθρο 27 του Ν. 2081/1992 (ΦΕΚ 154 Α') και αντικατα- 
στάθηκε με το άρθρο 1 του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (ΦΕΚ 38 Α'). 

γ) Του Π.Δ/γματος 295/2001 (ΦΕΚ206 Α') «Συμπλήρωση 
και τροποποίηση του Π.Δ 49/1988 “Οργανισμός του 
Υπουργείου Εσωτερικών” όπως συμπληρώθηκε και τρο¬ 
ποποιήθηκε μεταγενέστερα», 
δ) Του άρθρου 22παρ.3του Ν. 2362/1995 (Α247). 
ε) Της αριθμ. 1100383/1330/Α0006/31.10.2001 απόφα¬ 
σης του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομικών» (Β 1485). 

2. Το γεγονός ότι από την έκδοση του παρόντος δια¬ 
τάγματος προκαλείται δαπάνη σε βάρος του Προϋπολο¬ 
γισμού του Ινστιτούτου Μεταναστευτικής Πολιτικής 


ύψους 90.000 ΕΥΡΩ περίπου κατά το τρέχον οικονομικό 
έτος και 120.000 ΕΥΡΩ για κάθε επόμενο οικονομικό έτος. 
Η εν λόγω δαπάνη θα καλύπτεται από το ποσοστό 25% 
των εσόδων από τα παράβολα της παρ. 1 του άρθρου 71 
του Ν. 2910/2001 (ΦΕΚ 91 Α') όπως συμπληρώθηκε με το 
άρθρο 22παρ. 1 του Ν. 3013/2002 (ΦΕΚ 102 Α). 

3. Τις διατάξεις του Π.Δ. 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α 57). 

4. Την υπ’ αριθμ. 312/2002 Γνωμοδότηση του Συμβουλί¬ 
ου της Επικράτειας, μετά από πρόταση του Υπουργού 
Εσωτερικών, Δημόσιας Διοίκησης και Αποκέντρωσης και 
του Υφυπουργού Οικονομίας και Οικονομικών, αποφασί¬ 
ζουμε: 

ΜΕΡΟΣ ΠΡΩΤΟ 
Νομική μορφή - Σκοποί 
Άρθρο 1 

1. Συνιστάται νομικό πρόσωπο ιδιωτικού δικαίου με την 
επωνυμία Ινστιτούτο Μεταναστευτικής Πολιτικής 
(Ι.ΜΕ.ΠΟ) με έδρα το νομό Αττικής. 

2. Το Ι.ΜΕ.ΠΟ. υπάγεται στην εποπτείατου Υπουργού 
Εσωτερικών Δημόσιας Διοίκησης και Αποκέντρωσης. 

Άρθρο 2 
Σκοποί 

Σκοποί του Ι.ΜΕ.ΠΟ. είναι η έρευνα και η εκπόνηση με¬ 
λετών για τον σχεδίασμά και την εφαρμογή της μετανα¬ 
στευτικής πολιτικής της χώρας. Στο πλαίσιο αυτό ειδικό¬ 
τεροι σκοποίτου Ι.ΜΕ.ΠΟ. είναι ιδίως οι εξής: 

α. Η διενέργεια επιστημονικών ερευνών με αντικείμενο 
τη διάρθρωση και τη δυναμική των μεταναστευτικών ρευ¬ 
μάτων. 

β. Η εκπόνηση μελετών για θέματα μεταναστευτικής πο¬ 
λιτικής όπως, ιδίως, η κοινωνική και πολιτιστική ένταξη 
των μεταναστών, η εκπαίδευση, ο πολιτισμός, η κοινωνική 
μέριμνα, οι όροι εισόδου και παραμονής, δικαιώματα και 
υποχρεώσεις των μεταναστών. 

γ. Ο σχεδιασμός και υλοποίηση επικοινωνιακής πολιτι¬ 
κής για την ευαισθητοποίηση της κοινωνίας των πολιτών 
σε θέματα μετανάστευσης. 

δ. Η ερευνητική συνεργασία του Ι.ΜΕ.ΠΟ. με Ινστιτού¬ 
τα, Ιδρύματα ή Οργανισμούς του ίδιου ή συγγενούς αντι¬ 
κειμένου στην Ελλάδα, την Ευρωπαϊκή Ένωση ή τρίτες 
χώρες και η συμμετοχή σε ερευνητικά προγράμματα. 

ε. Στο πλαίσιο της μεταναστευτικής πολιτικής η κατάρ¬ 
τιση και εποπτεία αντίστοιχων επιχειρησιακών προγραμ¬ 
μάτων καθώς και η υλοποίηση μέτρων και δράσεων που 
εντάσσονται στα ανωτέρω προγράμματα, είτε αυτοτελώς 
είτε σε συνεργασία με δημόσιους ή ιδιωτικούς φορείς. 

στ. Η οργάνωση βιβλιοθήκης και η έκδοση περιοδικών, 
βιβλίων και επιστημονικών μελετών. 

ζ. Η οργάνωση δημοσίων συζητήσεων, διαλέξεων, συ¬ 
νεδρίων και σεμιναρίων. 

η. Η υποστήριξη και η συνεχής λειτουργία βάσης δεδο¬ 
μένων για θέματα Μεταναστευτικής Πολιτικής. 

ΜΕΡΟΣ ΔΕΥΤΕΡΟ 

Όργανα διοίκησης 

Άρθρο 3 

Το Ι.ΜΕ.ΠΟ. διοικείται από τα εξής όργανα: 
α. Το Διοικητικό Συμβούλιο 
β. Τον Γενικό Διευθυντή 

Άρθρο 4 

Διοικητικό Συμβούλιο 

1. Το Διοικητικό Συμβούλιο είναι θμελές και αποτελείται 
από τον Πρόεδρο, τον Αντιπρόεδρο και επτά μέλη. 

2.0 Πρόεδρος, ο Αντιπρόεδρος καιταεπτά μέλη του Δι¬ 
οικητικού Συμβουλίου ορίζονται με απόφαση του Υπουρ¬ 
γού Εσωτερικών Δημόσιας Διοίκησης και Αποκέντρωσης 
για τριετή θητεία, η οποία μπορεί να ανανεώνεται, και επι¬ 
λέγονται από καθηγητές ΑΕΙ και ΤΕΙ, ανώτατα στελέχη 
του Υπουργείου Εσωτερικών Δημόσιας Διοίκησης και 
Αποκέντρωσης, διευθυντές επιστημονικών ινστιτούτων, 
επιστήμονες και προσωπικότητες με κύρος και εμπειρία 
σε θέματα σχετικά με τη μετανάστευση, 

3. Σε περίπτωση απουσίας ή κωλύματος, ο Πρόεδρος 
αναπληρώνεται από τον Αντιπρόεδρο και σε περίπτωση 
κωλύματος και αυτού, από μέλος του Διοικητικού Συμ¬ 
βουλίου ή από τον Γ ενικό Διευθυντή σύμφωνα με απόφα¬ 
ση του Προέδρου. 

Άρθρο 5 

Αρμοδιότητες του Διοικητικού Συμβουλίου 
Το Διοικητικό Συμβούλιο αποτελείτο ανώτατο όργανο 
διοίκησης του Ι.ΜΕ.ΠΟ. και ασκεί ιδίως τις εξής αρμοδιό¬ 
τητες: 

α. Διαμορφώνει την ερευνητική πολιτική του Ι.ΜΕ.ΠΟ. 
β. Εγκρίνει κάθε χρόνο το ερευνητικό του πρόγραμμα 
γ. Εγκρίνει προτάσεις για την πραγματοποίηση ερευ¬ 
νών ή επιστημονικών μελετών 
δ. Αναθέτει σε τρίτους την εκπόνηση μελετών και την 
εκτέλεση προγραμμάτων 

ε. Εγκρίνει την κατάρτιση προγραμμάτων μεταναστευ¬ 
τικής πολιτικής, στο πλαίσιο της αντίστοιχης κυβερνητι¬ 
κής πολιτικής 

στ. Εγκρίνει τον ετήσιο προϋπολογισμό, ισολογισμό και 
απολογισμό του Ι.ΜΕ.ΠΟ. 
ζ. Προσλαμβάνει το προσωπικό του Ι.ΜΕ.ΠΟ. 
η. Το Διοικητικό Συμβούλιο λειτουργεί και ως πειθαρχι¬ 
κό συμβούλιο για το προσωπικό του Ι.ΜΕ.ΠΟ. 

θ. Αποφασίζει για την αποδοχή ή αποποίηση κάθε εί¬ 
δους επιχορηγήσεων, δωρεών, εισφορών τρίτων, κληρο¬ 
νομιών και κληροδοσιών 

ι. Με απόφασή του μπορεί να μεταβιβάζει στον Πρόεδρο, 
σε μέλη του Διοικητικού Συμβουλίου, και στον Γ ενικό Διευ¬ 
θυντή του Ι.ΜΕ.ΠΟ. συγκεκριμένες αρμοδιότητέςτου. 


Άρθρο 6 

Αρμοδιότητες Προέδρου του Διοικητικού Συμβουλίου 

Ο Πρόεδρος του Διοικητικού Συμβουλίου έχει τις εξής 
αρμοδιότητες: 

α. Συγκαλείτο Διοικητικό Συμβούλιο και καταρτίζει την 
ημερήσια διάταξη 

β. Εκπροσωπείτο Ι.ΜΕ.ΠΟ. ενώπιον κάθε διοικητικής, 
δικαστικής ή άλλης αρχής 

γ. Έχει κάθε άλλη αρμοδιότητα που του ανατίθεται από 
το Διοικητικό Συμβούλιο. 

Άρθρο 7 

Γ ενικός Διευθυντής 

1. Ο Γενικός Διευθυντής του Ι.ΜΕ.ΠΟ. προσλαμβάνεται 
ύστερα από απόφαση του Διοικητικού Συμβουλίου για 
τριετή θητεία με σύμβαση μίσθωσης εργασίας ορισμένου 
χρόνου που μπορεί να ανανεώνεται. 

2. Η διαδικασία, τα προσόντα πρόσληψης καθώς και οι 
αποδοχές του Γ ενικού Διευθυντή προβλέπονται στον Κα¬ 
νονισμό Οργανωτικής Διάρθρωσης και Λειτουργίας του 
Ι.ΜΕ.ΠΟ. 

3. Οι αρμοδιότητες του Γενικού Διευθυντή είναι οι εξής: 

α. Εκτελείτις αποφάσεις του Διοικητικού Συμβουλίου 

β. Προΐσταταιτων υπηρεσιών του Ι.ΜΕ.ΠΟ. και είναι πει¬ 
θαρχικός προϊστάμενος του προσωπικού 

γ. Εισηγείται στο Διοικητικό Συμβούλιο τα θέματα που 
υπάγονται στις αρμοδιότητές του 

δ. Έχει κάθε άλλη αρμοδιότητα που του ανατίθεται από 
το Διοικητικό Συμβούλιο. 

ΜΕΡΟΣ ΤΡΙΤΟ 
Πόροι 

Άρθρο 8 

Οι πόροι του Ι.ΜΕ.ΠΟ. είναι εθνικοί και κοινοτικοί. Πιο 
συγκεκριμένα είναι οι εξής: 

α. Οι προβλεπόμενοι από το άρθρο 71 του Ν. 
2910/2001 (ΦΕΚ 91 Α), όπως τροποποιήθηκε και συμπλη¬ 
ρώθηκε με το άρθρο 22 παρ. 1 του Ν. 3013/2002 (ΦΕΚ 102 
Α), πόροι. 

β. Οι κάθε είδους χρηματικές παροχές ή επιχορηγήσεις 
καθώς και οι κληρονομιές, κληροδοσίες και δωρεές και 
κάθε είδους τακτικές ή έκτακτες εισφορές οποιουδήποτε 
φυσικού ή νομικού προσώπου προς αυτό. 

γ. Τα έσοδα από συμμετοχή σε ερευνητικά προγράμμα¬ 
τα και χρηματοδοτήσεις από διεθνείς οργανισμούς και 
την Ευρωπαϊκή Ένωση. 

Άρθρο 9 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος. 

Αθήνα, 22 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Κ. ΣΚΑΝΔΑΛΙΔΗΣ 

ΠΡΟΕΔΡΙΚΟ ΔΙΑΤΑΓΜΑΥΠΆΡΙΘ. 189 
Προσόντα, κριτήρια επιλογής και διαδικασία πρόσληψης 
επιστημονικού προσωπικού στη Διεύθυνση Ασφαλεί¬ 
ας Ολυμπιακών Αγώνων (Δ.Α.Ο.Α). 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφ. γ' της παρ. 5 του άρθρου 5 
Ν.2833/2000 «Θέματα προετοιμασίας των Ολυμπιακών 
Αγώνων 2004 και άλλες διατάξεις» (Α' 150). 

2. Τις διατάξεις του άρθρου 11 παρ. 1 εδάφ. γ'και παρ. 
7του Ν. 1481/1984 (Α' 152), όπως αντικαταστάθηκε με το 
άρθρο 1 παρ. 1 του Ν. 1590/1986 (Α'49). 

3. Τις διατάξεις της παρ. 1 του άρθρου 28 του 
Ν. 2800/2000 (Α'41). 

4. Τις διατάξεις του άρθρου 29-Α του Ν. 1558/1985 «Κυ¬ 
βέρνηση και κυβερνητικά όργανα» (Α' 137), το οποίο προ¬ 
στέθηκε με το άρθρο 27του Ν. 2081/1992 (Α' 154) καιαντι- 
καταστάθηκε με το άρθρο 1 του Ν. 2469/1997 (Α'38). 

5. Τις διατάξεις του Π.Δ. 81/2002 (Α'57). 

6. Τις διατάξεις της υπ’ αριθ. 1100383/1330/Α0006 από 
31.10.2001 απόφασης του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών» (Β' 1485). 

7. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη σε βάρος του κρατικού 
προϋπολογισμού ύψους 135.000 ευρώ περίπου για το οι¬ 
κονομικό έτος 2002, 260.000 ευρώ περίπου για το έτος 
2003 και 180.000 ευρώ περίπου για το έτος 2004. Η εν λό¬ 
γω δαπάνη θα αντιμετωπισθεί από τις πιστώσεις του προ¬ 
ϋπολογισμού του Υπουργείου Δημόσιας Τάξης (Ειδ.Φ. 43 
- 690, ΚΑΕτης Ομάδας 0300). 

8. Την υπ’ αριθμ. 314/2002 γνωμοδότηση του Συμβουλί¬ 
ου της Επικράτειας, ύστερα από πρόταση των Υπουργών 
Πολιτισμού και Δημόσιας Τάξης και του Υφυπουργού Οι¬ 
κονομίας και Οικονομικών, αποφασίζουμε: 

Άρθρο 1 

Επιστημονικό Προσωπικό Δ.Α.Ο.Α. 

Για την κάλυψη των αναγκών της Διεύθυνσης Ασφάλει¬ 
ας Ολυμπιακών Αγώνων (ΔΑΟΑ) συνιστώνται στο Αρχη¬ 
γείο της Ελληνικής Αστυνομίας οργανικές θέσεις πολιτι¬ 
κού προσωπικού με σύμβαση ορισμένου χρόνου, ανά ει¬ 
δικότητα, ως εξής: 

1. Οργάνωσης και διοίκησης οργανισμών που χειρίζο¬ 
νται θέματα ασφάλειας: θέση 1 

2. Σχεδιασμού, οργάνωσης και πραγματοποίησης 
ασκήσεων ετοιμότητας για τον έλεγχο αξιοπιστίας σχε¬ 
δίων ασφάλειας: θέση 1 

3. Οργάνωσης και ανάπτυξης κέντρων διοίκησης, επι¬ 
κοινωνίας, συντονισμού και ελέγχου: θέση 1 

4. Στρατηγικής και επιχειρησιακής ανάλυσης και διαχεί¬ 
ρισης πληροφοριών που αφορούν τη δημόσια τάξη- 
ασφάλεια και ιδιαίτερα σε ό,τι αφορά την εκτίμηση των 
τάσεων και απειλών που προέρχονται από την τρομοκρα¬ 
τία και το οργανωμένο έγκλημα (ΒίεΙ< απαΙγείε/Βίε^ 33- 
5θ58ΓΠθηΙ): θέση 1 

5. Αναγνώρισης κινδύνων σε εγκαταστάσεις και λοιπούς 
χώρους και αντιμετώπισης των κινδύνων αυτών: θέση 1 

6. Σχεδιασμού, οργάνωσης και εφαρμογής ολοκληρω¬ 
μένων συστημάτων και μεθόδων διαχείρισης της οδικής 
κυκλοφορίας και κυκλοφοριακής ασφάλειας με παραγω¬ 


γή επιχειρησιακών προγραμμάτων, διαγραμμάτων και 
χαρτών οδικού δικτύου: θέση 1 

7. Σχεδιασμού, οργάνωσης και εφαρμογής σε επιχειρη¬ 
σιακό επίπεδο και αξιολόγησης αστυνομικών μέτρων, με¬ 
θόδων και πρακτικών ασφαλούς επιτήρησης, ελέγχου και 
φύλαξης εγκαταστάσεων, ως και προστασίας προσώ¬ 
πων: θέση 1 

8. Διαχείρισης Κρίσεων (ΟΓίδίε/ΕτηοΓρθηογ τηαπαρθ- 
γτιθπΙ): θέση 1 

9. Ανάπτυξης διαδικασιών στάθμισης και αποτίμησης: 
θέση 1 

10. Χημικών ή Χημικών Μηχανικών με εξειδίκευση σε χη¬ 
μικές - βιολογικές ουσίες και ρύπους: θέση 1 

11. Σχεδιασμού και ανάλυσης ολοκληρωμένων πληρο¬ 
φοριακών συστημάτων και βάσεων δεδομένων: θέση 1 

12. Ασφάλειας πληροφοριακών συστημάτων, διαδικτύ¬ 
ου και αξιολόγησης κρυπτοσυσκευών και κρυπτοαλγό- 
ριθμων: θέση 1 

13. Ανάπτυξης, αξιολόγησης και αποτίμησης προγραμ¬ 
μάτων δημοσιότητας: θέση 1 

14. Αγγλικής γλώσσας: θέση 1 

15. Γαλλικής γλώσσας: θέση 1 

16. Ισπανικής γλώσσας: θέση 1 

Οι ανωτέρω θέσεις προστίθενται στις προβλεπόμενες 
στηνπαρ. 1 του άρθρου 21 του Ν. 2800/2000 (Α'41). 

Άρθρο 2 
Προσόντα 

1. Για την κάλυψη των οργανικών θέσεων του προηγου¬ 
μένου άρθρου προσλαμβάνονται Έλληνες πολίτες που 
διαθέτουν τα ακόλουθα προσόντα: 

α. Ως βασικό τίτλο σπουδών: Πτυχίο ή δίπλωμα Ανώτα¬ 
του Εκπαιδευτικού Ιδρύματος (ΑΕΙ) της ημεδαπής ή ανα¬ 
γνωρισμένο ισότιμο της αλλοδαπής, συμπεριλαμβανομέ¬ 
νων των πτυχίων Ανώτατων Στρατιωτικών Εκπαιδευτικών 
Ιδρυμάτων ή αντίστοιχων Παραγωγικών Σχολών Αξιωμα- 
τικώντης Ελληνικής Αστυνομίας, του Λιμενικού και Πυρο¬ 
σβεστικού Σώματος. 

β. Επιστημονική εξειδίκευση (μεταπτυχιακοί τίτλοι, 
εμπειρία-προϋπηρεσία, δημοσιεύσεις) που να καλύπτει 
το γνωστικό αντικείμενο της θέσης. 

γ. Πολύ καλή γνώση της αγγλικής ή γαλλικής ή γερμα¬ 
νικής γλώσσας. 

2. Το ως άνω επιστημονικό προσωπικό πρέπει να μην 
εμπίπτει στα κωλύματα των άρθρων 5, 7, 8 και 9 του Κώ¬ 
δικα Κατάστασης Δημοσίων Πολιτικών Διοικητικών Υπαλ¬ 
λήλων, όπως κυρώθηκε με το Ν. 2683/1999 (Α' 19). 

Άρθρο 3 

Προκήρυξη - Απαιτούμενα δικαιολογητικά 

1. Η πρόσληψη του επιστημονικού προσωπικού του πα¬ 
ρόντος διατάγματος γίνεται μετά από προκήρυξη του Αρ¬ 
χηγού της Ελληνικής Αστυνομίας. 

2. Στην προκήρυξη ορίζονται: 

α. Ο αριθμός των προσλαμβανομένων. 

β. Τα απαιτούμενα προσόντα. 

γ. Τα απαιτούμενα δικαιολογητικά, ο χρόνος και ο τρό¬ 
πος υποβολής τους, η διαδικασία πρόσληψης και κάθε 
άλλη αναγκαία λεπτομέρεια. 

3. Η προκήρυξη αποστέλλεται στις Υπηρεσίες της Ελ¬ 
ληνικής Αστυνομίας στα Επιτελεία των Κλάδων των Ενό¬ 
πλων Δυνάμεων, στα Μέσα Μαζικής Ενημέρωσης, στον 
ημερήσιο τύπο και στον ΟΑΕΔ. Επίσης, η ίδια προκήρυξη 
καταχωρίζεται στο διαδίκτυο (ΙηίθτηθΙ). 

4. Τα δικαιολογητικά που απαιτούνται είναι τα ακόλουθα: 
α. Αίτηση του υποψηφίου και επικυρωμένο αντίγραφο 
της αστυνομικής του ταυτότητας. 

β. Επικυρωμένα αντίγραφα των τίτλων σπουδών του 
υποψηφίου. Οι ξενόγλωσσοι τίτλοι πρέπει να είναι επίση¬ 
μα μεταφρασμένοι. 

γ. Πιστοποιητικά γνώσης ξένων γλωσσών, όπως κατά 
περίπτωση προβλέπονται στο άρθρο 28 του Π.Δ. 50/2001 
(Α' 39). 

δ. Επίσημο αποδεικτικό στοιχείο, από το οποίο να προ¬ 
κύπτει τυχόν εμπειρία και προϋπηρεσία πάνω στο αντικεί¬ 
μενο, σύμφωνα με τις διατάξεις των παρ. 6 και 7 του άρ¬ 
θρου 26 του Π.Δ. 50/2001. 

ε. Υπεύθυνη Δήλωση του υποψηφίου ότι αποδέχεται σε 
διάστημα 10 ημερών από της κοινοποίησης της επιλογής 
του, να προσκομίσει πιστοποιητικό κρατικού νοσηλευτι¬ 
κού ιδρύματος, από το οποίο να προκύπτει ότι η κατάστα¬ 
ση της υγείαςτου, επιτρέπει την άσκηση καθηκόντων στη 
συγκεκριμένη θέση, άλλως η Δ.Α.Ο.Α. προχωρεί στην 
πρόσκληση προς πρόσληψη του επομένου επιλαχόντος. 
στ. Πιστοποιητικό στρατολογικού γραφείου τύπου Α'. 
ζ. Αντίγραφο ποινικού μητρώου, γενικής χρήσης, που 
εκδίδεται ένα μήνα το πολύ πριν απάτην ημερομηνία υπο¬ 
βολής του. 

η. Υπεύθυνη δήλωση, στην οποία να δηλώνει ο υποψή¬ 
φιος ότι δεν εμπίπτει στα κωλύματα των άρθρων 5,7,8 και 
9 του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων, όπως κυρώθηκε με το Ν. 2683/1999. 
θ. Αναλυτικό βιογραφικό σημείωμα του υποψηφίου. 

Άρθρο 4 

Διαδικασία επιλογής 

1. Για την επιλογή του επιστημονικού προσωπικού του 
παρόντος διατάγματος συγκροτείται επιτροπή, αποτε- 
λούμενη από: 

α. Έναν ανώτατο αξιωματικό της Ελληνικής Αστυνο¬ 
μίας, ως Πρόεδρο, 

β. Έναν Καθηγητή Α' Βαθμίδας Πανεπιστημιακής ή Πο¬ 
λυτεχνικής Σχολής και 
γ. Έναν αξιωματικό της ΔΑΟΑ, ως μέλη. 

Χρέη γραμματέα εκτελεί υπάλληλος της Δ/νσης Πολιτι¬ 
κού Προσωπικού του Αρχηγείου Ελληνικής Αστυνομίας. 

2. Τα μέλη της επιτροπής επιλογήςτης προηγουμένης πα¬ 
ραγράφου ορίζονται με τους αναπληρωτές τους από τον Γε¬ 
νικό Γραμματέα του Υπουργείου ΔημόσιαςΤάξης (Υ.Δ.Τ.). 

3. Η ανωτέρω επιτροπή ελέγχει την πληρότητα και το 
κανονικό των δικαιολογητικών των υποψηφίων και για κά¬ 
θε θέση συντάσσει πίνακα, με βάση το άθροισμα της βαθ¬ 
μολογίας κάθε υποψηφίου που προκύπτει ως εξής: 

α) Δεκαέξι (16) μονάδες για τους κατέχοντες διδακτο¬ 
ρικό δίπλωμα ελληνικού Α.Ε.Ι, ή αναγνωρισμένου της αλ¬ 
λοδαπής, εφόσον είναι σχετικός με το αντικείμενο της ει¬ 
δικότητας. 

β) Δέκα (10) μονάδες για κάθε μεταπτυχιακό τίτλο που 
κατέχει ο υποψήφιος ετήσιας τουλάχιστον διάρκειας, 
εφόσον είναι σχετικός με το αντικείμενο της ειδικότητας. 

γ) Τέσσερις (4) μονάδες για κάθε μη τυποποιημένο μετα¬ 
πτυχιακό τίτλο χρονικής διάρκειας τουλάχιστον 250 ωρών 
Ελληνικού ΑΕΙ ή αναγνωρισμένου ισόπμου της αλλοδαπής, 
που να είναι σχετικός με το αντικείμενο της ειδικότητας. 

δ) Δύο (2) μονάδες για κάθε έτος προϋπηρεσίας σε ανά¬ 
λογη με την ειδικότητα θέση, εφόσον η προϋπηρεσία αυ¬ 
τή πραγματοποιήθηκε μετά την απόκτηση του βασικού 
τίτλου σπουδών και διήρκεσε τουλάχιστον τρία (3) έτη. 


ε) Τρεις (3) μονάδες για κάθε δημοσίευση σχετική με το 
αντικείμενο της προς πρόσληψη θέσης, σε επιστημονικό 
περιοδικό. 

στ) Τρεις (3) μονάδες για όσους έχουν ανάλογη εμπει¬ 
ρία τουλάχιστον 18 μηνών σε κάθε προηγούμενη Ολυ¬ 
μπιακή διοργάνωση. 

4. Σε περίπτωση ισοβαθμίας προηγείται, ο υποψήφιος 
που έχει, κατά σειρά, διδακτορικό δίπλωμα, περισσότερα 
έτη προϋπηρεσίας και μεγαλύτερο βαθμό στον βασικό 
τίτλο σπουδών, μετά από αναγωγή στη 10βάθμια κλίμακα 
βαθμολογίας. 

5. Η επιτροπή στη συνέχεια, με βάση την ανωτέρω βαθ¬ 
μολογία, συντάσσει πίνακες για κάθε θέση, στους οποί¬ 
ους καταχωρείται αναλυτικά η βαθμολογία κάθε υποψη¬ 
φίου. Οι πίνακες αυτοί υπογράφονται από τα μέλη της επι¬ 
τροπής και υποβάλλονται με μέριμνα του Προέδρου της, 
μαζί με τα δικαιολογητικά των υποψηφίων, στη Δ/νση Πο¬ 
λιτικού Προσωπικού του Αρχηγείου Ελληνικής Αστυνο¬ 
μίας, η οποία μεριμνά για την κύρωση των πινάκων από 
τον Γ ενικό Γ ραμματέα του Υ.Δ.Τ. εντός προθεσμίας πέντε 
(5) ημερών. Στη συνέχεια οι πίνακες αναρτώνται σε εμφα¬ 
νές μέρος των γραφείων της Δ.Α.Ο.Α. 

Άρθρο 5 

Υπογραφή σύμβασης - Λοιπές διατάξεις 

1. Μετά την έκδοση των αποτελεσμάτων για κάθε μία από 
τις αναφερόμενες στο άρθρο 1 του παρόντος διατάγματος 
θέσεις, προσκαλείται εγγράφως ο πρώτος στη βαθμολο¬ 
γία υποψήφιος, όπως προσέλθει εντός προθεσμίας 15 ημε¬ 
ρών, για την υπογραφή σύμβασης εργασίας ορισμένου 
χρόνου. Σε περίπτωση μη εμπρόθεσμης προσέλευσης του 
πρώτου υποψηφίου ή άρνησης αυτού να υπογράψει τη 
σύμβαση, καλείται ο δεύτερος κατά σειρά για την ίδια θέση 
υποψήφιος και σε περίπτωση μη προσέλευσης και αυτού ο 
επόμενος μέχρι την υπογραφή της σύμβασης. 

2. Ο χρόνος ισχύος της κάθε σύμβασης αναφέρεται 
στην οικεία προκήρυξη. Σε κάθε περίπτωση όμως ο χρό¬ 
νος αυτός δεν δύναται να εκτείνεται πέραν της 31ης Δε¬ 
κεμβρίου 2004. 

3. Το χρονικό διάστημα του πρώτου τριμήνου της απα¬ 
σχόλησης του συμβασιούχου θεωρείται δοκιμαστική πε¬ 
ρίοδος, κατά την οποία η σύμβαση δύναται να καταγγελ¬ 
θεί μονομερώς από τη Δ.Α.Ο.Α., εφόσον από την υπηρε¬ 
σία αυτή κριθεί ότι ο εργαζόμενος δεν είναι κατάλληλος 
για τη συγκεκριμένη θέση. 

4. Κατά τα λοιπά για το επιστημονικό προσωπικό του πα¬ 
ρόντος διατάγματος εφαρμόζονται οι ισχύουσες διατάξεις 
που αφορούν το προσωπικό με σχέση εογασίας ιδιωτικού 
δικαίου του Δημοσίου, των Ο.Τ.Α. και των λοιπών Ν.Π.Δ.Δ. 

Άρθρο 6 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 25 Ιουλίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

